|  |  |
| --- | --- |
| Lapė bėga per kiemelį,  Lapė nešasi maišelį.  Labas rytas tau, gaideli,  Lįsk laputei į maišelį. | Vilkas kartą bandą ganė,  Vilkas ėsti užsimanė.  Vieną ožį nusivijo,  Vieną aviną prarijo. |
| Sniego pilį pastatysim.  Sniego senį nulipdysim.  Senis, senis besmegenis –  Sniego kojos, sniego senis. | Yla rado Motiejukas,  Ylos kotas buvo striukas.  Ylą rado, siūs batelį,  Yla dūrė į pirštelį. |
| Choras traukia dainužėlę,  Chorvedys rankas iškėlė.  Choras gieda mums, sesyt!  Choro miela paklausyt. | Ėdžios naujos palei sieną,  Ėda ten žalmargė šieną.  Ėsk, karvute, žalią šieną,  Ėsk ir duok mums balto pieno! |
| Cirke rodė juodą katę,  Cypė pelės ją pamatę.  Cypkit, pelės, džiaugsmui savo,  Cirkas, cirkas atvažiavo! | Tvirtą tiltą mes pastatėm,  Tiltu tanką riedant matėm.  Tiltas tvirtas nesiūbuos,  Traukiniai per jį važiuos. |
| Jautis, jautis vasarojui!  Jautis vaikšto ir riaumoja.  Jaučio dideli ragai,  Jautis pyksta – bus blogai. | Drambliui padaviau saldainį,  Dviem drambliukam po riestainį,  Dviem kiškeliam po kiaušinį,  Džiaugsmas šildo man krūtinę. |
| Naujas namas pastatytas,  Naujos durys padarytos.  Naujas langas, naujas stogas,  Namas visiškai neblogas. | Žvirbli, žvirbli, čir čir čyru,  Žirnius beria šimtas vyru!  Žvirblis renka žirniukus,  Žvirblis lesins žvirbliukus. |